1. Eettisen pohdinnan perusteet
1. Selitä seuraavat käsitteet:
a) moraali
− Moraali tarkoittaa arvojen ja etiikan mukaista toimintaa.
b) etiikka
− Etiikka tarkoittaa käsityksiä siitä, mikä on oikein ja mikä väärin, ja näitä käsityk-
siä tutkivaa tiedettä.
c) arvo
− Käsitteellä arvo tarkoitetaan asiaa, jota pidetään hyvänä ja tärkeänä ja jota tavoitel-
laan.
d) normi
− Normi tarkoittaa sääntöä, ohjetta, käskyä tai kieltoa, joka kehottaa toimimaan jon-
kin arvon mukaisesti.
e) sanktio.
− Sanktio on normiin liittyvä seuraamus: rangaistus tai palkkio.
2. Selitä
a) seurausetiikka
− Seurausetiikka painottaa teon seurauksia. Teko on moraalisesti oikein, jos sillä on
hyvät seuraukset.
b) velvollisuusetiikka
− Velvollisuusetiikka painottaa tekoa itseään. Teko on moraalisesti oikein, jos ihmi-
nen toimii velvollisuuden tai saamansa käskyn mukaan.
c) hyve-etiikka
− Hyve-etiikka korostaa sellaisia ihmisen luonteenpiirteitä tai ominaisuuksia, jotka
mahdollistavat hyvän ja onnellisen elämän.
d) tilanne-etiikka.
− Tilanne-etiikka on ajattelutapa, jonka mukaan arkielämässä tilanteet ovat niin ai-
nutkertaisia ja toisistaan poikkeavia, että mitään yleispätevää normia tai periaatetta ei voi aina noudattaa.
2. Suuret elämänkysymykset
1. Tutki tämän luvun kuvia ja lue kuvatekstit. Kerro, millaista tietoa ne antavat
luvun sisällöistä.
− Oppilaan oma pohdinta. Kuvia tutkimalla oppilas voi orientoitua luvun sisältöihin
ja aiheeseen liittyvät skeemat aktivoituvat. Kuvissa käsitellään elämänkysymyksiin
liittyviä teemoja.
2. Millaisia kysymyksiä ovat suuret elämänkysymykset? Anna myös esimerkki.
− Suuret elämänkysymykset ovat ihmisyyteen ja elämään liittyviä perustavanlaatui-
sia kysymyksiä. Esimerkkejä: Miksi olen olemassa? Miksi on kärsimystä? Mitä ta-
pahtuu kuoleman jälkeen?
3.
a) Esittele kaksi erilaista näkemystä elämän tarkoituksesta.
− Oppilas voi esitellä esimerkiksi kaksi seuraavista näkemyksistä, jotka eroavat toisistaan:
− Kristinusko, juutalaisuus ja islam: ihminen on maailmassa täyttääkseen Jumalan
lain tai tahdon, jolloin hän saa siunauksen. Hänen tehtävänsä on hoitaa ja varjella
Jumalan luomaa maailmaa sekä suhdettaan toisiin ihmisiin (lähimmäisenrak-
kaus). Elämän tarkoitus perustuu jumalasuhteeseen ja toisiin ihmisiin.
− Aasian uskonnot: Hindulaisuudessa elämän tarkoitus liittyy siihen, että jokainen
täyttää oman tehtävänsä ja velvollisuutensa maailmassa hyvin, mikä tuottaa sie-
lunvaelluksessa paremman ruumiillistuman. Lopullisena päämääränä on päästä
pois sielunvaelluksen kiertokulusta.
− Filosofia: Eksistentialismin mukaan ihmisellä on vapaus ja vastuu määrittää elä-
män tarkoitus itse. Mitään yhtä Jumalan tai luonnon antamaa elämän tarkoitusta
ei ole. Tämä voi johtaa myös eksistentialistiseen kriisiin: ihmisestä tuntuu, että
millään ei ole mitään väliä eikä elämällä ole mitään tarkoitusta.
− Sekulaari humanismi: Ihminen voi itse asettaa omalle elämälleen tarkoituksen tai
tarkoituksia.
− Luonnontieteet: Kosmologian mukaan elämä syntyi sattumalta alkuräjähdyksessä.
Biologian näkökulmasta ihminen on kehittynyt evoluutioprosessissa lukemattomien sattumien kautta. Elämän tarkoitusta on siis turha etsiä luonnonlaeista
3. Raamatun eettisiä periaatteita
1. Luettele kolme arvoa, jotka olivat keskeisiä Vanhan testamentin
profeettojen julistuksessa.
− Vanhan testamentin profeettojen julistuksen keskeisiä arvoja ovat oikeudenmu-
kaisuus, rehellisyys ja vastuullisuus.
2. Mitä tarkoittaa Sananlaskuissa yleinen käsite ”viisaus”?
− Sananlaskuissa viisaus tarkoittaa oikeaa eettistä asennetta ja taitoa toimia sen mu-
kaisesti. Se on myös omien tunteiden käsittelyä, vastuun ottamista elämästään
sekä rehellisyyteen ja oikeudenmukaisuuteen pyrkimistä.
3. Tarkastele kuvaa sivulla 27.
a) Pohdi, mitä kuvassa tapahtuu.
− Julisteessa kehotetaan äänestämään ja ehdokkaana on Nelson Mandela. Tapahtu-
mapaikka on siis Etelä-Afrikka, jossa on käynnissä presidentin vaalit. Ihmiset ovat
nousseet vaalijulisteen päälle. Koska ihmisiä on kerääntynyt paikalle, kysymyk-
sessä on ehkä vaalikampanjatilaisuus.
b) Mikä merkitys kuvan julisteessa olevilla arvoilla on tämän päivän
Suomessa?
− Suomessa on äänioikeus jokaisella täysi-ikäisellä Suomen kansalaisella. Ihmisellä
on mahdollisuus, oikeus ja velvollisuus osallistua yhteisten asioiden hoitamiseen.
− Suomalaisen yhteiskunnan on taattava kansalaisilleen työtä sekä suojaa työttömyyttä vastaan, koska ne ovat ihmisen perusoikeuksia. Suomen hallitus pyrkii ke-
hittämään erilaisia keinoja torjua työttömyyttä ja työttömiä autetaan yhteiskunnan ja erilaisten hyväntekeväisyysjärjestöjen toimesta.
− Jokaisella ihmisellä on oikeus elämään, vapauteen ja henkilökohtaiseen turvallisuuteen ilman väkivallan pelkoa. YK:n ihmisoikeuksien julistuksen mukaan:
Kaikki ihmiset syntyvät vapaina ja tasavertaisina arvoltaan ja oikeuksiltaan, ja
heidän on toimittava toisiaan kohtaan veljeyden hengessä. Suomessa yhteiskunnan
tehtävä on turvata yksilölle turvalliset ja rauhanomaiset mahdollisuudet elämään.
Suomessa vallitsee esimerkiksi uskonnon- ja sananvapaus.
4. Mikä oli tärkein arvo, jonka Jeesus nosti esiin kymmenestä käskystä?
− Jeesus kiteytti kymmenen käskyä rakkauden kaksoiskäskyksi, jonka keskeinen arvo on lähimmäisenrakkaus.
4. Lähi-idän uskontojen eettinen
ajattelu
1.
a) Mitä sana halakha tarkoittaa?
− Halakha tarkoittaa kirjaimellisesti oikeaa tapaa kulkea.
b) Mikä on halakha?
− Halakha on juutalaisten lainopettajien tulkintaa siitä, miten Tooran määräyksiä
voi toteuttaa käytännön elämässä.
c) Mille elämän alueille halakha antaa ohjeita?
− Halakha sisältää ohjeita ihmisten välisiin suhteisiin, liiketoimintaan, juhlien viet-
toon, ruokailuun ja pukeutumiseen.
2. Mikä on ihmisen uskonnollisen ja eettisen kasvun päämäärä
ortodoksisen kirkon mukaan?
− Ortodoksisen kirkon mukaan ihmisen uskonnollisen ja eettisen kasvun päämäärä
on Jumalan kaltaisuus, mikä tarkoittaa ihmisenä kasvua hyveiden avulla, yhteyttä
Jumalaan sekä Jeesuksen esimerkin seuraamista.
3. Millä tavalla kirkko auttaa katolilaista hänen moraalisessa kasvussaan?
− Katolinen kirkko auttaa jäseniään eettisessä kasvussa antamalla opetusta eettisistä
asioista ja pitämällä esillä hyveitä ja pyhien ihmisten eettistä esimerkkiä. Myös
paavi antaa eettisiä ohjeita.
4. Mitä luterilaisessa kirkossa tarkoitetaan käsitteellä järjen etiikka?
− Luterilaisuudessa käsite järjen etiikka tarkoittaa, että ihmisellä on luonnostaan
järki ja omatunto, joiden avulla hän voi tehdä eettisiä valintoja.
5. Kaukoidän uskonnot ja etiikka
1. Millaista on hyvä elämä hindulaisuuden mukaan?
− Hindulainen on sidottu syntyperänsä mukaiseen yhteiskunnalliseen asemaan. Eri
yhteiskuntaluokkia kutsutaan nimellä kasti. Yksilön kastin määrää dharma. Hyvää elämää on kastin mukainen elämä. Kastijärjestelmä on hierarkkinen ja se
määrää ne rajat, joiden sisällä ihmisen on elettävä saadakseen hyvää karmaa.
2. Mitä tarkoittaa käsite ahimsa?
− Johtava eettinen periaate hindulaisuudessa on ahimsa. Sen mukaan kaikki olennot
maailmassa ovat tasa-arvoisesti mukana elämän kiertokulussa. Siksi tulee pidättäytyä väkivallasta.
3. Mikä merkitys oikealla toiminnalla on buddhalaisuudessa?
− Tärkeimpiä hyveitä buddhalaisuudessa ovat elämän kunnioittaminen ja myötätunto kaikkia eläviä olentoja kohtaan. Elämässä tulee pyrkiä eroon kaikista niistä asioita, jotka aiheuttavat riippuvuutta, ovat häiriöksi mielenrauhalle ja haittaavat
mielenhallintaa.
4.
a) Mikä on Kungfutsen tärkein elämänohje?
− Kungfutsen tärkein elämänohje on: ”Älä tee toisille sitä, mitä et toivoisi toisten tekevän itsellesi.”
b) Miksi sen noudattaminen on tärkeää?
− Yhteiskunnassa kaikki perustuu vastavuoroisuuteen. Jotta voisi olettaa, että itseä kohdellaan hyvin ja oikeudenmukaisesti, on itse kohdeltava toisia samoin.

Ihmisoikeudet ja etiikka
1. Selitä seuraavat käsitteet:
a) ihmisarvo
− jokaisella ihmisellä on arvo sinänsä riippumatta siitä, millainen hän on
b) ihmisoikeudet
− tiettyjä kansainvälisesti määriteltyjä perusoikeuksia, jotka ovat kaikilla ihmisillä
c) yhdenvertaisuus
− yhdenvertaisuus tarkoittaa sitä, että ihmiset ovat samanarvoisia keskenään
d) tasa-arvo.
− yhdenvertaisuuteen liittyy käsite tasa-arvo, joka Suomessa liitetään erityisesti sukupuolten väliseen tasa-arvoon
2. Mitä on ihmisarvoa loukkaava toiminta? Anna kolme esimerkkiä.
− Ihmisarvoa loukkaavaa toimintaa on esimerkiksi toisen ihmisen herjaaminen, väkivallan käyttö, kidutus ja kuolemanrangaistus.
3.
a) Mitä on ihmisoikeusetiikka?
− Ihmisoikeusetiikka on ihmisoikeuksiin ja ihmisyyteen perustuvaa eettistä ajattelua.
b) Millaista kritiikkiä sitä vastaan on esitetty?
− Sitä vastaan on esitetty seuraavanlaista kritiikkiä:
◦ Ihmisoikeusetiikassa näkyy vahvasti länsimaiselle ajattelulle tyypillinen yksilön
korostaminen. Kulttuureissa, joissa yhteisön merkitys on suuri, voi ajatus yhden ihmisen oikeuksien ensisijaisuudesta tuntua vieraalta.
◦ Ihmisoikeudet keskittyvät yksilön oikeuksiin eivätkä nosta niiden rinnalle myös yksilön velvollisuuksia.
4. Mikä on
a) Ihmisoikeuksien yleismaailmallinen julistus
− Ihmisoikeuksien yleismaailmallinen julistus on julistus, joka laadittiin YK:ssa vuonna 1948. Siinä luetellaan kaikille ihmisille kuuluvat ihmisoikeudet.
b) Euroopan ihmisoikeussopimus?
− Euroopan ihmisoikeussopimus on Euroopan neuvostossa (EN) 1950-luvulla neuvoteltu ihmisoikeussopimus, joka on voimassa lähes koko Euroopassa.

1. Ihminen ja etiikka
1. Mitä tarkoittaa käsite minäkuva?
− Minäkuva tarkoittaa ihmisen käsitystä omasta itsestään ja suhteestaan ympäröi-
vään maailmaan, kuten muihin ihmisiin.
2. Luettele viisi ihmisen tunne-elämän tarvetta.
− Ihmisen viisi tunne-elämän tarvetta ovat esimerkiksi turvallisuus, arvostus, hy-
väksyntä, läheisyys ja itsenäisyys.
3. Pohdi, mikä ero on empatialla ja säälillä.
− Empatia on toisen ihmisen asemaan asettumista. Tärkeää on myös toisen tuntei-
den tunnistaminen ja toisen tarkka kuunteleminen. Säälissä asettaudutaan toisen
ihmisen yläpuolelle. Säälijä suhtautuu toisen tunteisiin vähätellen tai torjuen. Toi-
sen kuuntelemisen sijaan säälijä antaa valmiita ratkaisuja omasta näkökulmastaan.
4. Selitä käsitteet:
a) egoismi
− Egoismi on itsekkyyttä, jossa ihminen pitää itseään ja omia tarpeitaan tärkeäm-
pänä kuin muita ihmisiä ja heidän tarpeitaan.
b) altruismi.
− Altruismi tarkoittaa, että ihminen ottaa huomioon toisten ihmisten tarpeita
enemmän kuin omiaan ja on valmis auttamaan toista ilman, että odottaa häneltä
vastapalveluksia.